|  |  |
| --- | --- |
| HENRI PROJEKT MTR reg. nr. EEP004386 | Suur-Jõe 62, Pärnu, Eesti, tel 53 415 519 E-post: projekt@henriprojekt.eeÄriregistri kood: 10468810 |

Töö nr. 1031-23

Objekt : Detailplaneering

**Tellija: Tori Vallavalitsus**

**Pärnu maakond, Tori vald, Selja küla**

**Põntsi kinnistu**

**DETAILPLANEERING**

 Arhitekt EAL /Rein Raie/

 Tehniline teostus /Ilmar Selgal/

 Pärnus, 19. detsember 2023. a.

**Sisukord:**

[SELETUSKIRI 3](#_Toc153888558)

[1. Detailplaneeringu koostamise alused 3](#_Toc153888559)

[2. Detailplaneeringu koostamise ülesanded 3](#_Toc153888560)

[3. Olemasoleva olukorra kirjeldus 3](#_Toc153888561)

[3.1. Planeeritava ala asukoht 3](#_Toc153888562)

[3.2. Planeeritava ala ja selle kontaktvööndi üldine iseloomustus 3](#_Toc153888563)

[3.3. Maakasutus ja hoonestus 4](#_Toc153888564)

[3.4. Haljastus ja liiklus 4](#_Toc153888565)

[3.5.Tehnovõrgud 4](#_Toc153888566)

[4.Üldplaneeringu ja alal kehtiva detailplaneeringu kohane piirkonna areng 4](#_Toc153888567)

[5.Detailplaneeringuga kavandatav 5](#_Toc153888568)

[5.1. Üldplaneeringu muutmise ettepanekud ja põhjendused. 5](#_Toc153888569)

[5.2.Planeeritava ala kruntideks jaotamine. 10](#_Toc153888570)

[5.3.Kavandatav ehitusõigus ja arhitektuursed tingimused. 10](#_Toc153888571)

[5.4. Haljastus, heakord, piirded ja väikevormid 12](#_Toc153888572)

[5.5. Teede maa-alad, liiklus- ja parkimiskorraldus. 12](#_Toc153888573)

[5.6.Tehnovõrgud ja –rajatised 12](#_Toc153888574)

[5.7.Tuleohutuse tagamine 13](#_Toc153888575)

[5.8. Kuritegevuse riske vähendavad nõuded ja tingimused 14](#_Toc153888576)

[5.9. Keskkonnatingimused 15](#_Toc153888577)

[5.10. Jäätmekäitlemine 17](#_Toc153888578)

[5.11. Piirangud 17](#_Toc153888579)

[5.12. Detailplaneeringu rakendamise nõuded 18](#_Toc153888580)

2.Joonised

Situatsiooni skeem DP-0

Tugijoonis DP-1

Põhijoonis DP-2

Tehnovõrkude koondjoonis DP-3

Tori valla üldplaneeringu muutmise ettepanek DP-4

Planeeringu illustratiivne lahendus

# SELETUSKIRI

## 1. Detailplaneeringu koostamise alused

Tori Vallavolikogu otsus 18. august 2022 nr 99 „Põntsi kinnistu detailplaneeringu koostamise algatamine ja keskkonnamõju strateegilise hindamise algatamata jätmine”.

Lähteseisukohad - Selja külas Põntsi kinnistu (80801:001:0440) detailplaneeringu koostamiseks.

Geodeetiline alusplaan nimetusega “Maa-ala plaan koos tehnovõrkudega ” on mõõdistatud Tippgeo OÜ poolt, töö nr 2022TG131. Koostamise aeg 07-22. aprill 2022.

Pärnu maakonna planeering.

Tori valla üldplaneering.

Põntsi kinnistu keskkonnamõju strateegilise hindamise eelhindamine. Estonian, Latvian & Lithuanian Environment OÜ. Töö nr 22KK34.

Pärnu maakond, Tori vald, Selja uuringuruumi kruusa varu, geoloogiline uuring (Topo- ja varu arvutuse plaan M 1:100), Eesti geoloogiakeskus OÜ, Tiit Kalmus.

Põntsi, Selja küla, Tori vald, Pärnu maakond, Tori Saeveski plats, EELPROJEKT ,

Vivaleo Inseneribüroo OÜ, Töö nr 3822.

Elektrivõrgu liitumine keskpingel, Põntsi, Selja küla, Tori vald, Pärnumaa, Leonhard Weiss OÜ, töö nr LR6840, vastutav spetsialist Vello Vaimann.

Tori saeveski arenduse sademevee ärajuhtimise eksperthinnang, Kobras OÜ, Töö nr 2023-130

## 2. Detailplaneeringu koostamise ülesanded

Detailplaneeringu põhiline eesmärk on olemasolevale maa-alale tootmismaa funktsiooni planeerimine ja ehitusõiguste, hoonestusala ja hoonestamise arhitektuursete tingimuste määramine.

## 3. Olemasoleva olukorra kirjeldus

### 3.1. Planeeritava ala asukoht

Planeeritav maa-ala asub põhjast Tallinn-Lelle-Pärnu raudtee ja lõunast Pärnu-Rakvere-Sõmeru tee vahelisel alal. Lähim suurim asula – Tori alevik – paikneb ligikaudu 3.0 km kaugusel.

Planeering hõlmab alljärgnevat kinnistut:

* Selja küla:
	+ Põntsi kinnistu - 80801:001:0440- (Maatulundusmaa 48700 m2).

### 3.2. Planeeritava ala ja selle kontaktvööndi üldine iseloomustus

Planeeritav ala asub üldplaneeringuga määratud mäetööstuse maa-alal. Planeeritav ala asub Tori Sawmill saetööstuse kontaktvööndis – kirdepoolse kinnistu piiri ulatuses. Piirkonna kinnistuid iseloomustab lahtine hoonestusviis. Planeeritav kinnistu külgneb kagust 5 Pärnu-Rakvere-Sõmeru teega, mis on piirkonna tuiksoon. Mahasõit kinnistule on samalt teelt.

Lähim suurim asula -Tori alevik, kus asuvad lasteaed, kool, kauplus ja teenindusasutused, asub ligikaudu 3,0 km kaugusel. Asustustiheduselt suurim küla – Selja küla – paikneb ligikaudu 2,5 km kaugusel.

Kavandatava tegevuse territooriumi piirile lähim eluhoone asub idasuunas Puusti-Sepa kinnistul, Põntsi kinnistu piirist *ca* 22 meetri kaugusel, Kõrgemäe kinnistul asuvad eluhooned on läänes 60 m kaugusel Põntsi kinnistu piirist.

### 3.3. Maakasutus ja hoonestus

Kinnistu katastriüksuse sihtotstarve on maatulundusmaa. Planeeritav kinnistu on hoonestamata.

### 3.4. Haljastus ja liiklus

Kinnistu juurdepääs on tagatud 5 Pärnu-Rakvere-Sõmeru tee kaudu, mis ristub põhja pool 59 Pärnu-Tori teega. Pärnu-Tori tee ääres asub kõnnitee, mis ühendab Tori aleviku ja Selja küla.

Krundil haljastatud lehtpuudega – võsa.

### 3.5.Tehnovõrgud

Planeeritaval alal asuvad:

* Elektrivarustus – elektri õhuliin.

## 4.Üldplaneeringu ja alal kehtiva detailplaneeringu kohane piirkonna areng

Kehtiv detailplaneering puudub.

Planeeringualale on väljastatud 28.11.2017 kaevandamisluba nr L.MK/330061, loa omajaks on Tori Sawmill OÜ.

Tori valla üldplaneeringu järgi asub kavandatav detailplaneering perspektiivsel mäetööstusmaal.

Kasutustingimused maardlatemaal:

* Maardlate arendamise kavatsusest tuleb teavitada kohalikku omavalitsust ja Keskkonnaametit.
* Kaevandamisel tuleb rakendada tehnoloogiaid, mille puhul keskkonnale ja isikutele tekitatav
kahju oleks minimaalne.
* Kaevandaja on kohustatud rakendama abinõusid keskkonnakahjustuste prognoosimiseks ja
ennetamiseks, tekkinud keskkonnakahjustuste likvideerimiseks või leevendamiseks ning
kaevandamisjärgsete võimalike kahjustuste tekkimise jälgimiseks.
* Kaevandustööde lõppemisel tuleb kaevandusala kohaselt korrastada, haljastada ja luua vabaaja
ala või taastada kaevandamise eelne maakasutuse funktsioon.
* Maardlaga kattuvale rohevõrgustiku alale kaevandamislubade andmine ja taotlemine toimub
õigusaktides sätestatud korras ja tingimustel.
* Rohevõrgustikule jäävad kaevandusalad tuleb rekultiveerida selliselt, et säiliks piirkonnale
omane ja sobilik maakasutus (põllumaa, metsamaa, avalikult kasutatav veekogu vms).
* Kui karjääride tegevus mõjutab piirkonna põhjavee režiimi selliselt, et tulemuseks on
põhjaveereostus või veetaseme kriitiline alanemine piirkonna kaevudes, tuleb tekkivad
kahjud kompenseerida kaevandajal.
* Intensiivse karjääritranspordi piirkonda jäävaid kruusakattega teid (sh karjääre
tugimaanteedega ühendavaid teid) tuleb kuivadel perioodidel niisutada.
* Uute kaevanduste avamine ja olemasolevate kaevanduste laiendamine toimub maavara
kaevandamise loa alusel, kui seadustes ei sätesta teisiti.
* Uuringuloa ja kaevandamisloa omanikul on õigus kasutada teed. Erateed kasutatakse
teeseaduses sätestatud korras. Kui eratee omanik ning üldgeoloogilise uurimistöö loa,
uuringuloa või kaevandamisloa omanik kokkulepet ei saavuta ja loa omanikul puudub
uuringuruumile või kaevandamisalale avalikult kasutatavalt teelt muu juurdepääs, on tal õigus
nõuda uuringuruumile või kaevandamisalale juurdepääsu loa kehtivuse ajaks asjaõigusseaduse
§-s 156 sätestatud korras

## 5.Detailplaneeringuga kavandatav

### 5.1. Üldplaneeringu muutmise ettepanekud ja põhjendused.

Detailplaneering sisaldab kehtiva üldplaneeringu muutmise ettepanekut.

* Planeeritakse mäetööstuse maa muutmine tootmismaa kinnistuks.
* Sihtasutus Keskkonnainvesteeringute Keskus, registrikood 90005946 (edaspidi KIK) keskkonnaministri 19.07.2022 määruse nr 33 „Toetuse andmise tingimused meetme „Tööstusettevõtete ressursitõhusate rohetehnoloogiate edendamine” tegevuste elluviimiseks“ , Vabariigi Valitsuse 29.11.2021 määruse nr 108 „Taaste- ja vastupidavuskava elluviimise ja toetuse andmise üldtingimused järgi on Tori Sawmill OÜ project „Tori Sawmilli sisseostetud palkmaterjali maksimaalne väärindamine“ hinnatud kirteeriumitele vastavaks ja saanud ka toetuse. See on suunatud Põntsi kinnistule planeeritavale tootmisüksusele.
* Planeeritav tootmisprotsess – puidutööstus – vajab suuremat kinnistu pinda. Toormaterjali ladustamine, tootmishoone ja abihoone. Kinnistu paikneb ka tööealiste elanikele mõistlikes kaugustes, suurimad asulad Selja küla ja Tori alevik. Käesoleva planeeringu elluviimine tagab ümbritsevale elanikkonnale lisandväärtuse.
* Tootmise laiendamise positiivse küljena saab välja tuua ka täiendavate töökohtade tekkimise lähipiirkonna elanikele.
* Üldplaneeringu muutmine on mõistlik, kuna põhjast ümbritseb kinnistut olemasolev raudtee koridor, mis moodustab tingliku puhvertsooni teisel pool raudteemaa kinnistut paiknevate katastriüksuste vahel. Planeeringuala idas servas asub Osaühingu Tori Sawmill tootmisterritoorium, mida soovitakse laiendada käesoleva detailplaneeringuga Põntsi kinnistule. Planeeritav ala lõuna poolne katastriüksus piirneb transpordimaaga (Pärnu-Rakvere-Sõmeru tee) ning üle transpordimaa kinnistu asuvad mõned elamumaad.
* Kahe Osaühingule Tori Sawmill kuuluva kinnistu vahel muutub sisemine tootmiskompleksi logistika sujuvamaks ja minimaliseerib liigset transpordi aega.
* Kõrvuti kinnistutel asuv terviklik tootmiskompleks on otstarbekas nii majanduslikust kui ka ökoloogilisest aspektist. Tootmise laiendamine kaugel paiknevatele kinnistutele tooks kaasa täiendava vajaduse toorme ja toodete transportimise järele, millega
kaasneks lisanduv kütuse- ja transportimiseks vajalik toodete pakendamise kulu, mis kokkuvõttes suurendaks oluliselt tootmistegevuse ökoloogilist jalajälge. Optimeeritud logistiline lahendus kahe lähestikku asuva kinnistu vahel aitab seda vähendada.

Tootmisüksust kasutavad teineteise tootmismasinaid ja omavahel tootmisprotsessiliselt seotud.

Näiteks palgid sorteeritakse mõlema saevski jaoks samal liinil ja mõlema saeveski toodanugut kuivatatakse samades kuivatites samuti kasutavad olemasolev ja planeeritav saeveski osalt samasid materjali transpordi masinaid.

Selliste masinte dubleerimine, et toota mujal ja tegeleda tootmisüksuste vahelise transpordiga ei ole majanduslikult otstarbekas ja viib projekti konkuretsist välja.

* Ehkki Osaühingu Tori Sawmill tootmisega ei kaasne negatiivset keskkonnamõju, on hea, kui tootmise ja võimalike olemasolevate elamute vahel planeeringualast läänest paikneks puhvertsoon, mis on planeeritava krundi pikki lääneserva ka planeeritud.
* Tootmise laiendamisega ei planeerita uusi hooneid maardlaalale, mis tagab maavara kaevandamisväärsena säilimise ja juurdepääsu maavarale.

KEHTIV TORI VALLA ÜLDPLANEERINGU SELETUSKIRI JA KAARDIMATERJAL:

* Üldplaneeringu seletuskirjas ei muudeta Maardlate maa peatükis olevat lahendust. Kinnistu paikneb perspektiivsel mäetööstusmaal MT9 – Kinnistul paikneb kaevandusala väljastatud kaevandusloaga - L.MK/330061. Detailplaneeringus on arvestatud alaga.
* Väljavõte üldplaneeringu seletuskirjast:

* Muudetakse üldplaneeringu koondkaardi lahendust, planeeritud kinnistu ulatuses. Vaata joonis DP-4

**SOTSIAAL-MAJANDUSLIKUD MÕJUD NING MÕJUDE RUUMILINE ULATUS JA MÕJU ÜMBRITSEVATELE KINNISTUTELE JA VASTUPIDI**

|  |  |  |  |
| --- | --- | --- | --- |
| Mõju allikas | Planeeritav tegevus | Planeeritav mõju | Olemasolev mõju  |
| Majanduslik mõju | Planeeringuga kavandatakse saetööstuse hoone väheväärtusliku puidu töötlemiseks koos puitmaterjali ladustamisega | Paraneb tööhõive tase, luuakse lisatöökohti muudes kohalikes sektorites – teenindus, kaubandus jms.Paraneb kohaliku omavalitsuse tulubaas, mis võimaldab investeerida tagasi piirkonda. Parandab regionaalpoliitikat – inimeste väljarände aeglustumine.Suureneb mõju kinnisvarale – töötajate elukohad |  |
| Sotsiaalne mõju | Töökohad – luuakse ligikaudu 30 uut töökohta | Paraneb tööhõive taseOsaliselt suureneb liikluskoormus planeeritavas kontaktvööndis – saematerjali toomine ja valmismaterjali äravedu | Piirkonnas tööd otsivate inimeste vähesus |
| Jäätmeteke | Ehitusperioodil tekib erinevaid ehitusjäätmeid (pakkimisvahendid, puitmaterjal,ehitusmaterjalide jäägid jms). | Ehitusperioodil tekkivad erinevad ehitusjäätmed tuleb kohapeal sorteerida javastavalt materjalile kas taaskasutada või üle anda vastavat jäätmeluba omavaleettevõttele. |  |
| Hoone ekspluatatsioon | Tekkivad jäätmed koguda liigiti vastavalt seaduses ja omavalitsuse poolt ettenähtud korrale.Biolagunevaid jäätmeid võimalusel kompostida krundil kompostnõudes jms. kinnistes anumates. |
| Liikluskorraldus | Krundile mahasõitPlaneeritakse 21 kohaga parkla  | Planeeritakse uus mahasõit kinnistule.Planeeritav parkla ei suurenda liikluskoormust avalikel teedel. | Arvestada Transpordiameti poolt kooskõlastatud mahasõiduprojektiga. |
| Välisõhk ja müra | Tootmisprotsessis tekkivate tahkete osakeste heite vähendaminePlatsil paikneb koor jms.Tootmismüra | Planeeritakse saetööstusele kaasaegne tsüklonKoristatakse kinnistu omaniku poolt regulaarselt, mis vähendab materjali kandumist väljapoole kinnistut ja õhkuTootmishoone planeeritakse krundi sügavusse – lähim eluhoone jääb krundipiirist ligikaudu 22 m kauguseleKõrgemäe kinnistu piiri äärde planeeritakse perspektiivsed PVC hallid, mis moodustavad müratõkke ja vähendavad heli edasi kandumist elamualaleLisaks on projekteeritud Kõrgemäe kinnistu piiri äärde kõrghaljastuse lausistutusalaga puhvertsoon laiusega 17.0 m ja Erikumetsa kinnistu piiri äärde laiusega 5.0 m |  |
| Keskkond | PuidutöötlemineMaavarad | Ettevõtte eesmärgiks on madalakvaliteedilise palkmaterjali väärindamine Eestis, mitte palkmaterjali väljavedu.Ettevõtte eesmärk on Eestis kohapeal väärindada madala väärtusega puitu, mis muidu läheks Skandinaaviasse tselluloositehastele või küttepuiduks. Kinnistul paikneb kaevandusala väljastatud kaevandusloaga - L.MK/330061Kaevandusalale hooneid ei planeerita – alale planeeritakse laoplats, mis võimaldab tulevikus kaevise kasutusele võtta. | Arvestada Maa-amet kiri 19.07.2022 nr 6-3/22/11318-2 |

Lisaks ülevalpool mainitule on arvestatud üldplaneeringu tootmismaa kasutus- ja ehitustingimustega:

• Uute alade kasutuselevõtmine toimub detailplaneeringute alusel.

• Kohaliku omavalitsuse nõudmise korral tuleb läbi viia keskkonnamõju (strateegiline) hindamine.

• Sõltuvalt ettevõtte iseloomust (nt ettevõtted, mis suurendavad piirkonna mürataset ja õhusaastet), tuleb vajadusel suurendada roheliste kõrghaljastusega puhveralade ulatust elamute ja ettevõtete vahel. Täpne ulatus ja vajadus määratakse igal konkreetsel juhul eraldi, seejuures on minimaalseks puhverala laiuseks 25 m. Vajadusel viiakse läbi keskkonnamõju hindamine.

• Tootmismaade arendamisel tuleb jälgida, et hoonete ja puhkerajatiste rajamisel säiliks rohevõrgustiku toimimine. Seejuures tuleb vältida rohevõrgustiku aladel kruntide tarastamist.

• Uutel aladel tuleb kasutusele võtta kaasaegsed kommunikatsioonilahendid.

• Kommunikatsioonilahendid realiseeritakse arendajate ja omavalituse koostööna.

• Tulenevalt tootmise iseloomust, on vajadusel vajalik sademevee kogumine tootmisterritooriumil ning selle nõuetekohane käitlemine.

• Vältimaks kohaliku reoveepuhasti ülekoormust, on suure reostuskoormusega ettevõtete puhul vajalik rakendada lokaalseid reoveepuhastuslahendeid või reovee eelpuhastust enne reovee ühiskanalisatsiooni juhtimist.

• Tagada tuleb maaparandussüsteemide säilimine ja korrashoid või ümberehitamine.

• Arendusprojektide koostamisel tuleb läbi viia võimalike riskide analüüs, kui seda nõuab kohalik omavalitsus.

### 5.2.Planeeritava ala kruntideks jaotamine.

Käesoleva detailplaneeringuga kruntide jaotust ei muudeta.

### 5.3.Kavandatav ehitusõigus ja arhitektuursed tingimused.

Uute hoonete ehitamisel tuleb arvestada varasemalt väljakujunenud miljööga.

Uue hoone kavandamisel on kõige olulisemad kriteeriumid hoone maht, katuse kuju, hoonete arv ning

paiknemine krundil. Eeskujuna tuleb **järgida piirkonnas väljakujunenud hoonestuslaadi ja mahte**,

mitte lähtuda siin paiknevast kõige suurema ehitusmahuga ja kõrgusega hoonest.

Detailplaneeringu põhijoonisel on tähistatud hoone võimalik asukoht krundil planeeritava

hoonestusalana, mis tähendab, et planeeritavat hoonet võib ehitada ainult joonisel näidatud

hoonestusalasse. Hoonestusalale võib ehitada ka erinevaid rajatisi. Hoonestusalale ehitamisel tuleb järgida kujadest tingitud nõudeid.

Üle hoonestusala võivad ulatuda väikesemahulised arhitektuursed detailid (räästad, väikesed varikatused, trepid jms.) vastavalt Majandus- ja taristuministri määrus , nr 57 , „Ehitiste tehniliste andmete loetelu ja arvestamise alused“ , § 19 lg 6

Planeeritava krundi sihtotstarve:

Kinnistutele planeeritakse üks sihtotstarve, mis on tähistatud protsendiga:

* TT – tootmishoonete maa – 0-100 %

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| positsiooni number, aadressi ettepanek | hoonestusala tähis | krundi suurus | krundi lubatud suurim ehitisealune pind m² / täisehituse % | hoonestusala suurus | planeeritav krundi kasutamise sihtotstarve, mitme sihtotstarbe korral osakaal % | kehtiva üldplaneeringu juhtotstarve | Planeeritavate hoonete maksimaalne kõrgusplaneeritavast maapinnast: | maapinna kõrgusolemasolev / planeeritav (m) | hoonete vähim – suurim maapealne korruselisus/ maa-aluseid korruseid | lubatud suurim hoonete arv krundil | lubatud väikseim tulepüsivusklass | haljastus | parkimiskohtade arv (tk) | olulisemad arhitektuurinõuded: katusetüübid, -kalded või katusekallete vahemik, katuse harja suund, materjalvälisviimistluse materjalid,nõuded avatäidetele (uksed aknad jms), piirete materjal, kõrgus, tüüp, ±0.00 sidumine. |
| Põhihoone | Abihoone | Põhihoone | Abihoone | Põhihoone | Abihoone (kõrvalhoone) | Auto | Jalgratas |
| 1 |  | *48700**m²* | *12175 m² /25%* | *16778m²* | *0-100% tootmishoonete maa* | mäetööstusmaa | 11.0 | - | *Täpsustada projekteerimise ajal* | 2 /-1 | - | 10 | - | *vt. p 5.7* | vt. p. 5.4 | 21 | 0 | *Katuse tüüp: viilkatus (0° –25°).**Lubatud katusetüüp – viilkatus, pultkatus, lamekatus.**Harja suund määratakse ehitusprojektiga Katusekatte materjal: profiilplekk, katusekivi, eterniit jt.**Avatäited: puit, alumiinium või PVC raamis.**Fassaadimaterjal: puit, krohv, fassaadikivi terasplekk, jt.**Piirded vaata p. 5.4**+-0.00 määratakse ehitusprojektiga* |

Lisaks vt. põhijoonis DP-2.

### 5.4. Haljastus, heakord, piirded ja väikevormid

Haljastamisel ja heakorrastamisel jälgida piirkonnas väljakujunenud põhimõtteid..

Võib rajada kuni 2.5 m kõrguseid piirdeid ja piirde tüüp võrkpiire (k.a. keevispaneelaed).

Soovituslik on piirdeid kombineerida madalhaljastusega – hekid, kääbuspuu sordid (N: mägimännid)

Osaliselt on kinnistule projekteeritud kõrghaljastuse lausistutusalasid – kinnistu tehnoloogilist protsessi arvestades – täpsemalt vaata joonis DP-2

* Võimaliku häiringu leevendamiseks on planeeritud kinnistu edela poolse piiri äärde kõrghaljastuse lausistutusalaga puhvertsoon. Puhvertsoon alale istutatakse okaspuid.
	+ Kõrgemäe kinnistu piiri ääres puhvertsooni laius 17.0 m
	+ Erikumetsa kinnistu piiri ääres puhvertsooni laius 5.0 m
* teised lausistutusega alad on valitud arvestades tulevast platsi tehnoloogilist skeemi.

### 5.5. Teede maa-alad, liiklus- ja parkimiskorraldus.

Kinnistule planeeritakse uus mahasõit, mille aluseks on - Põntsi, Selja küla, Tori vald, Pärnu maakond, Tori Saeveski plats, EELPROJEKT , Vivaleo Inseneribüroo OÜ, Töö nr 3822

Käesoleva töö alusel on sõlmitud Transpordiametiga leping **NR 7.1-1/22/11061-5.**

Parkimiskohad vastavalt EVS 843:2016

|  |  |  |  |  |
| --- | --- | --- | --- | --- |
| Pos. nr. | Ehitise otstarve | Normatiivseteparkimiskohtade arvutus | Standardi ühik*(brutopind)* | Planeeritav parkimis-kohtade arv krundil |
| *1* | *Tööstusettevõte ja ladu* | *1* | *250* | *21* |
| Planeeritud maa-alal kokku |  | 21 |

Parkimiskohtade planeerimisel on arvestatud maksimaalsete brutopindadega.

Põhijoonisel DP-2 on parkimiskohad näidatud illustratiivselt. Täpne parkimislahendus täpsustatakse projekteerimisfaasis.

Krundisisesed teed, platsid ja parklad katta soovitatavalt sillutiskiviga või asfaltbetooniga

### 5.6.Tehnovõrgud ja –rajatised

**Veevarustus**

Veevarustus tagatakse Saetööstuse kinnistu puurkaevu baasil. Veetrassile seatakse servituut Põntsi kinnistu kasuks.

Täpsemalt vaata joonis DP-3

**Reovee kanalisatsioon**

Planeeritav lokaalne mahuti – täpne lahendus antakse projekteerimise ajal.

Arvestada keskkonnaministri 08.11.2019 määrusega nr 61 ja 31.07.2019 määrusega nr 31.

**Sademevete kanalisatsioon**

Vastavalt KSH eelhinnangule:

*“* *Sademevee juhtimiseks suublasse tööstusmaalt on vajalik veeloa olemasolu. Aruande kirjutamise ajaks ei ole teada, kuidas on lahendatud sademevee juhtimine keskkonda, samuti olmereovee kogumine ja puhastus, seega tuleb veeloa vajadust hinnata järgmistes etappides* *”*

Sademevee juhtimiseks kinnistu külgnevatesse kraavidesse on vajalik keskkonnaloa taotlemine (Veeseadus § 187 lg 6).

Planeeritav lahendus:

Alal läbivad täna põllumajanduskraavid. Kraavid suubuvad läbi T-5 Pärnu- Rakvere-Sõmeru mnt 21,4 kilomeetril asuva truubi lõuna suunas. Oleva kraavide süsteemi toimimiseks rajatakse ajutine kraavi lõik, mis viiakse kokku oleva kraavi kõrgustega. Sadevete immutamiseks rajatakse kraavi 2 kaks viibetiiki. Kraav 1, Pk 0+00 – Pk 4+42, on kraavi põhja laius 1,5m. Ülejäänud kohtades on kraavi põhja laius 1m. Kraavi 2 põhja laius on 1m, v.a imbalade osa.

**Gaasivarustus**

Käesolevalt ei planeerita.

**Elektrivarustus**

Vastavalt „Elektrivõrgu liitumine keskpingel, Põntsi, Selja küla, Tori vald, Pärnumaa, Leonhard Weiss OÜ, töö nr LR6840, vastutav spetsialist Vello Vaimann“.

Projekti mahus paigaldatakse asendiplaanil näidatud asukohta põhimaantee 5 Pärnu-Rakvere-

Sõmeru tee (km21,16…21,47) kaitsevööndis komplektjaotla VM korpusega, jaotuskilp,

liitumiskilp ning maakaablid. Keskpingekaablite ristumised kinnisel meetodil on projekteeritud

põhimaanteega 5 Pärnu-Rakvere-Sõmeru tee (km21,16 ja km21,37).

Täpsemalt vaata lisa.

**Soojusvarustus**

Lokaalne küte – planeeritakse ainult ökoloogiliselt puhtaid kütteviise [tahkekütus (katlamaja) maasoojus, tuuleenergia, päikeseenergia, jms].

Täpne lahendus antakse projekteerimisfaasis majandusliku analüüsi põhjal.

**Sidevarustus**

Käesolevalt ei planeerita.

Vajadusel lahendatakse sidevarustus projekteerimisfaasis.

**Vertikaalplaneerimine**

Olemasoleva maapinna kõrguse muuutmisel tagada sademevee immutamine pinnasesse omal krundil. Hoonestusprojektiga anda vajadusel vertikaalplaneeringu lahendus.

Joonisel DP-2 on näidatud olemasolevad säilitatavad ja likvideeritavad veekogud.

Olemasolevad säilitatavad kraavid:

* tagada vee vaba läbivool, vajadusel puhastada ja süvendada kraavi.
* kraave ei ole lubatud ehitada truupidesse välja arvatud kruntide mahasõitude kohad
* mahasõitudele paigaldatud truubid peavad olema piisava läbimõõduga, et tagada suurvee ajal läbilaskvuse. Truupide päised kindlustada kividega. Vajadusel anda täpsed lahendused projekteerimise käigus.

**Välisvalgustus**

Käesolevaga ei planeerita.

### 5.7.Tuleohutuse tagamine

 Kehtivad normatiivid ja standardid:

- Siseministri määrus nr 17 „Ehitisele esitatavad tuleohutusnõuded“

- Veevõtukoha rajamise, katsetamise, kasutamise, korrashoiu, tähistamise ja teabevahetuse nõuded, tingimused ning kord (Siseminister määrus nr 10 vastu võetud 18.02.2021)

- Kemikaaliseadus, Riigikogu seadus, vastu võetud 29.10.2015

Hoonete vaheline kuja planeeritud ≥ 8.0m- täpsemalt vaata hoonestusala kaugused krundipiirist joonis DP-2.

Planeeritava tee minimaalne kandevõime peab olema – kruuskatte puhul elastsusmoodul 120 MPa ja asfaltkattel 180 MPa.

Tuletõrjeveevarustus tagatakse Saetööstuse kinnistul paiknevast tuletõrje veevõtutiigist.

* planeeritakse uus hüdrant planeeritava saetööstuse laoplatsi nurka - logistikat arvestades. Imitarbetoru toiteallikas Saetööstuse kinnistu tuletõrjeveevõtutiik. Imitarnetorul seatakse Põntsi kinnistu kasuks servituut.
* arvestatud on olemasoleva Saetööstuse kinnistul paikneva hüdrandiga

Planeeritav hüdrandi kaitsevöönd:

* hõlmab hoonestusala kagupoolset nurka
* Hoonestuse projekteerimisel tuleb arvestada hüdrandi ohutu kasutamisega. Hüdrandi poolne sein projekteerida tuletõkketarindina vms. samaväärsed lahendused.

Täpsemalt – vaata joonis DP-3.

Hoone tuleohutusklass määratakse projekteerimise staadiumis.

Vajalik normvooluhulk on vastavalt määrusele nr 10


### 5.8. Kuritegevuse riske vähendavad nõuded ja tingimused

Kuriteohirmu all mõistetakse inimese hirmu sattuda mingit tüüpi kuriteo ohvriks (nt sissemurdmised, vandaalitsemine, vargused vms). Ebaturvalisust tekitavad reeglina nõrga järelevalve, halva nähtavusega või halvasti hooldatud kohad vms. Planeeringus on antud soovitused kuritegevuse

riski vähendamiseks. Nende soovitustega saab arvestada edaspidisel projekteerimisel ja krundi igapäevase turvalisuse tagamisel. Turvalisuse tagamiseks on vajalik omaniku järjepidev panus. Kuritegevuse riski saab omanik vähendada eelkõige läbi hoonete turvalisuse

tagamise, krundi korrashoiu, hoonete ja hoovi juurdepääsude valgustamise jms. Lisaks saab omanik soovi korral kuritegevuse ennetamiseks teha koostööd kohaliku omavalituse, naabrivalve või politseiga.

**Hoomete turvalisus**e tagavad arhitektuurne lahendus, lukustatavad uksed ja aknad jms. Turvalisust aitab tõsta hoonesse valvesüsteemi paigaldamine ja selle ühendamine turvafirmaga jms. Jälgida tuleks samuti hoonete tagumisi sissepääse, mis on tänavalt nähtamatud. Seal hakkab mõju

avaldama uste ja akende vastupidavusaeg murdvarguste katsete suhtes. Tagumised uksed ja aknad tuleb muuta turvalisemaks ja tugevamaks (nt metalluksed ja lamineeritud turvaaknad vms), see vähendab sissemurdmise kiirust ja vähendab seeläbi selle õnnestumise riski.

**Korrashoid** on üks tähtsamaid tegureid. Keskkond, mis on korras on ka turvaline ja seal on meeldiv viibida. Korrashoiu kõrge tase paneb eeldama, et alal on järelevalve. Seega tuleks ehitustegevuse lõppedes alad kohe korrastada. Head mõju avaldab ala regulaarne koristamine (prügikonteinerite

regulaarne tühjendamine, graafiti seintelt eemaldamine jne), mille tulemusena on tahtliku kahjustamise tõenäosus palju väiksem.

**Elavus.** Elava kasutusega alad vähendavad kuriteohirmu. Olulist mõju avaldab see, kuidas piirkond on kasutusel ööpäeva- ja aastaringselt. Seepärast on hea, et lähipiirkonnas asub erinevate funktsioonidega hooneid, mis toovad naabrusse liikujaid. Nii päeval kui öösel kasutusel olev

naabruskond vähendab vandalismi ja kuriteo riski.

**Nähtavus ja vaateväli.** Soovitatav on vältida läbipaistmatuid ja kõrgeid takistusi vaateväljas (nt plankaiad) ning võimalike ründajate peidupaiku (nt kitsad jalgteed hekkide või läbipaistmatute aedade varjus). Hea vaateväli hoonete akendest vähendab salajasi vargusi. Turvalisuse parandamiseks soovitatakse, et võimalik ründaja peaks olema tuvastatav vähemalt 4 m kauguselt. Selle aitab tagada piisav valgustus.

**Valgustus** tekitab mulje järelevalve all olevast alast. Valgustatud sissepääsu paigutus rahvarohkes ja valgustatud kohas.

### 5.9. Keskkonnatingimused

Vastavalt KSH eelhinnangule - Põntsi kinnistu keskkonnamõju strateegilise hindamise eelhindamine. Estonian, Latvian & Lithuanian Environment OÜ. Töö nr 22KK34

*Käesolev aruanne on koostatud detailplaneeringu kehtestamisega ja elluviimisega kaasnevate võimalike keskkonnamõjude esmaseks analüüsimiseks ja eelhinnangu andmiseks Tori vallas Selja külas Põntsi kinnistul (80801:001:0440). Keskkonnamõju strateegilise hindamise eelhinnangu vajalikkus tuleneb asjaolust, et tegemist on üldplaneeringut muutva detailplaneeringu kehtestamise kavatsusega.*

*Kavandatava tegevuse alal on osaliselt looduslik rohumaa, osaliselt kaetud puittaimestikuga. Ala ei ole rohevõrgustiku osa.*

*Planeeringuala on üldplaneeringu kohaselt mäetööstusmaa, ala muutmine tootmismaaks eeldab üldplaneeringu muudatust. Planeeringualal asub Selja kruusakarjääri mäeeraldis, millele on väljastatud kaevandamisluba. Kaevandustegevust olemasolevas olukorras ei toimu. Kaevandusalale ei ole planeeritud ehitisi, ala kasutatakse saematerjali ladustamiskohana. Kuna kaevandusalale ei rajata püsivaid hooneid, tagatakse võimalus tulevikus maavara vajadusel kasutusele võtta.*

*Läbiviidud keskkonna strateegilise hindamise eelhinnangu põhjal pole alust arvata, et kavandataval tegevusel oleks piirkonnale olulist negatiivset mõju.*

*Kavandatava tegevuse peamisteks negatiivseteks mõjudeks on ehitus- ning kasutusaegne müra ja heide välisõhku.*

*Keskkonnaeksperdi hinnangul puudub vajadus antud detailplaneeringu kehtestamise kavatsuse puhul keskkonnamõju strateegilise hindamise algatamiseks. Detailplaneeringu kehtestamise ja elluviimisega kaasnevad võimalikud keskkonnamõjud on lokaalse iseloomuga ning nende ennetamiseks ja vältimiseks on olemas hõlpsalt rakendatavad meetmed.*

Planeeritaval alal ei asu:

* kaitstavaid loodusobjekte ja -alasid;
* muinsuskaitseobjekti ega -alasid;
* maastikuliselt väärtuslike objekte/alasid, nagu kaunid tee- ja veelõigud ja ilusa vaatega kohad;
* avaliku kasutusega alasid, sh pargid, jne.

Platsi ja tootmisprotsessist võimalikud tekkivad häiringud:

* puidu töötlemise protsess toimub hoones sees, mis ei too kaasa mürataseme suurenemist
* territoorium kaetakse asfaltbetoonkattega, kus regulaarselt koristatakse ära tolm ja praht. Antud tegevus on vajalik, et peenosakesed ei satuks puidu töötlemismasinatesse. Antud tegevus vähendab ka peenosakeste edasi kandumist kõrvalkinnistule.
* Kõrgemäe – ja Erikumetsa kinnistu piiri äärde planeeritakse kaks PVC halli, kus hoiustatakse puitmaterjali. Tehnoloogiliselt tagab antud lahendus, et kinnistu piiri ääres on tinglikult müratõkkesein – seina moodustab ladustatav puit materjal. Lisaks hoiavad PVC hallid kinni võimaliku peenosakeste kandumist kõrval kinnistule – PVC halli harja ligikaudne kõrgus 7.0 m ja räästa ligikaudne kõrgus 3.4 m.
* kinnistu tagumises nurgas vastu Tallinn-Lelle-Pärnu 113.6-122.7 km kinnistu piiri on planeeritud tehnoloogilise skeemi alusel katlaruum, kus põletatakse puidutööstusest tekkivaid jääkmaterjali. Arvestades, et üldjuhul paigaldatakse tänapäeval katlamajadesse EN 303-5-2012  **klass 5** katlaid, mille väljundgaaside temperatuur ei ületa 2000C. Mis tähendab, et suitsugaaside reostus kõrvalkinnistutele puudub. Katlamja projekteerimisel arvestada Keskonnaminister määrus nr 67 „Tegevuse künnisvõimsused ja saateainete heidete künniskogused, millest alates tegevuse jaoks nõutav õhusaasteluba“ - § 3 lg. 1
* Müra:
* Mürakategooria:

Vastavalt „Atmosfääriõhu kaitse seaduse“ (Riigikogu, vastu võetud 15.06.2016.a.“ § 57) kuulub ala üldplaneeringu kohaselt V kategooriasse. Tootmise maa-ala (T) kontaktvööndid on:

Põhjast– Transpordimaa (raudtee) – VI kategooria ja eraõu hoonestusega II kategooria

Idast - tootmismaa – V kategooria

Lõunast - Transpordimaa (raudtee) – VI kategooria ja eraõu hoonestusega II kategooria

Läänest – elamumaa II kategooria ja metsa- ja muu maa

* Vastavalt „Välisõhus leviva müra normtasemed ja mürataseme mõõtmise, määramise ja hindamise meetodid, Keskkonnaminister, määrus nr 71, vastu võetud 16.12.2016“

Ei määrata V mürakategooriaga aladel normtasemeid – vastavalt eelnõu seletuskirjale kehtivad alal „Töötervishoiu ja tööohutuse nõuded mürast mõjutatud töökeskkonnale müra piirnormid ja müra mõõtmise kord, Vabariigi Valitsus, määrus nr 108, Vastu võetud 12.04.2007“. Vastavalt VV määrus nr 108 § 3 lg 1 - Töötajale mõjuva müra päevane kokkupuutetase (8-tunnise tööpäeva korral) ei tohi ületada 85 dB(A) ja müra tipphelirõhk (ka impulssheli korral) ei tohi ületada 137 dB(C). ja § 3 lg 2 - Kui töötaja müraga kokkupuute tase ületab 80 dB(A) või tipphelirõhk 135 dB(C) (edaspidi  *meetmete rakendusväärtus*), tuleb rakendada müra mõju vähendavaid abinõusid.

Kontaktvööndis paiknevate IV mürakategooria tasemetel tuleb lähtuda Keskkonnaministri määruse nr 71 Lisa 1 – tööstusalalt tulev müra ei tohi ületada vastavaid piirnorme.

MÜRA NORMTASEMED


### 5.10. Jäätmekäitlemine

Jäätmete käitlemisel järgida seadusi ja kohaliku omavalitsuse jäätmehoolduseeskirju.

Tekkinud ehitusjäätmed taaskasutatakse või kõrvaldatakse läheduse põhimõtet järgides mõnes vastava jäätmeloaga ehitusjäätmete käitluskohas.

Olmejäätmed tuleb koguda selleks ettenähtud mahutitesse. Mahutitele peab olema tagatud nõuetekohane juurdepääs. Jäätmete äravedu prügilasse toimub vastavalt lepingule jäätmekäitlusfirmaga. Taaskasutavad jäätmed tuleb koguda liikide kaupa eraldi. Nende kogumine võib toimuda krundil või lähimates ühiskasutuses olevates spetsiaalsetes konteinerites. Väikeelamus tekkivad toidujäätmed võib kohapeal kompostida selleks ettenähtud kompostimisnõudes.

### 5.11. Piirangud

**Olemasolevad piirangud:**

Planeeringualal on maantee kaitsevöönd 30.0 m - kitsendus näidatud joonisel DP-2.

Planeeringualal on raudtee kaitsevöönd 30.0 m - kitsendus näidatud joonisel DP-2.

Planeeringualal on kuni 1 kV õhuliini kaitsevöönd – liini teljest 2.0 m - kitsendus näidatud joonisel DP-1.

Planeeringualal on maardla kaitseala - kitsendus näidatud joonisel DP-2.

Planeeringu joonistele on kantud teekaitsevöönd vastavalt EhS § 71 nõuetele. Teekaitsevööndis on keelatud ehitada mistahes ehitusloa kohustuslikku ehitist (EhS § 70 lg 1) ja tee kaitsevööndis on keelatud:
 1) paigaldada liiklejat häirivat valgustusseadet või teabe- ja reklaamivahendit;
 2) korraldada spordivõistlust või muud rahvaüritust;
 3) kaevandada maavara ja maa-ainest;
 4) teha metsa lageraiet;
 5) teha veerežiimi muutust põhjustavat maaparandustööd.

Nähtavuskolmnurga alale on keelatud rajada kõrghaljastust, püstitada nähtavust piiravaid reklaame või muid rajatisi. Riigitee kaitsevööndis kehtivatest piirangutest võib kõrvale kalduda Maanteeameti nõusolekul vastavalt EhS § 70 lg 3.

Raudteekaitsevöönd:

* Vastavalt EhS §73-le tuleb raudtee kaitsevööndis ehitamiseks taotleda luba nii raudteevaldajalt kui ka Tarbijakaitse ja Tehnilise Järelevalve Ametilt (TTJA). Loa

taotlemiseks TTJA-lt palume vähemalt 30 päeva enne tööde algust saata aadressile

info@ttja.ee raudteevaldaja kirjalik nõusolek, projekti seletuskiri ning asendiplaan

* Raudtee kaitsevööndis tehtavate tööde käigus ei tohi rikkuda majandus- ja taristuministri 09.11.2020 määruses nr 71 „Raudtee tehnokasutuseeskiri“ viidatud raudtee ehitusgabariidi nõudeid. Ehitusgabariit on rööbastee teljega risti oleval tasandil kujutatud piirjoon, millest sissepoole ei tohi ulatuda ükski ehitise või seadme osa (erandiks võivad olla seadmed, mis on ette nähtud vahetuks koostööks raudteeveeremiga). Raudtee kaitsevööndis ehitise ehitamisel tuleb arvestada raudteeveeremist tulenevate mõjudega, sh võimaliku vibratsiooniga.
* Raudtee kaitsevööndis on keelatud ohustada liiklust ja takistada nähtavust raudteel.

**Planeeritavad piirangud:**

Planeeritavad piirangud puuduvad

### 5.12. Detailplaneeringu rakendamise nõuded

Planeeringu elluviimise järjekord:

-detailplaneeringu realiseerimise lepingu sõlmimine – omanik / omavalitsus

-projekteeritavale Saetööstuse kinnistule veetrassi servituudi seadmine, mis annab toite Põntsi kinnistule – servituut seatakse Põntsi kinnistu kasuks – omanikud / notar

-projekteeritavale Saetööstuse kinnistule tuletõrjevee imitarnetorule servituudi seadmine, mis annab toite Põntsi kinnistule – servituut seatakse Põntsi kinnistu kasuks – omanikud / notar

-projekteerimine ja ehitusload – omanik / omavalitsus

-ehitamine - omanik

-kasutusloa taotlemine - omanik

Projekteerimisel, ehituse hankel, ehitamisel, heakorrastamisel arvestada kehtivate normatiivaktide ja

standarditega.

Omavalitsusel ei kaasne detailplaneeringu elluviimisega täiendavaid rahalisi kohustusi ning detailplaneering viiakse ellu arendaja vahenditega.

Koostas: Arhitekt EAL Rein Raie